|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)****1146 Budapest, Abonyi u. 31.****ELNÖKSÉG** | **Telefon: 338-4002****Telefax: 338-4271****E-mail: mkksz@mkksz.org.hu****Internet:** [**www.mkksz.org.hu**](http://www.mkksz.org.hu) |

**33/2020. (III. 7.) MKKSZ Elnökségi határozat** az MKKSZ Kft. tulajdonában lévő négy albetét értékesítésének 9 előkészületi lépéséről

1.) Az MKKSZ Elnökségének mai döntéseiről az MKKSZ Kft. ügyvezetője személyesen tájékoztassa a KSZSZ Abonyi Kft.-t.

2.) Az MKKSZ Kft. ügyvezetője az értékbecslés alapján az MKKSZ Kft. tulajdonában lévő négy albetét eladási árát együtt 589 millió Ft-ban hirdesse meg.

3.) Az MKKSZ Kft. ügyvezetője 2020. március 16-ig készítse el az eladásról szóló hirdetési szöveget, melyet az elnökség távszavazással hagy jóvá.

4.) A hirdetési szöveg jóváhagyását követően – de még annak közzététele előtt – az MKKSZ Kft. ügyvezetője írásban értesítse a bérlőket az értékesítés folyamatáról, kérve hozzájárulásukat a helyiségek megtekintéséhez.

5.) Az MKKSZ Kft. ügyvezetője az elnökség által jóváhagyott kínálati áron, és az elnökség által jóváhagyott hirdetési szöveggel – önállóan – legkésőbb 2020. április 10-ig az ingatlan.com hirdetési portálon jelentesse meg az eladásról szóló hirdetést.

6.) Az MKKSZ Kft. ügyvezetője – önállóan – az ingatlan eladásának meghirdetésével egy időben készítse el azt a szöveges és képi tájékoztatót, amelyet a vétel iránt érdeklődőknek lehet átadni.

7) Az értékesítés első szakaszában az MKKSZ Kft. ügyvezetője – önállóan – intézi az értékesítést. Ez az időszak 2020. június 30-ig érvényes.

8.) Amennyiben 2020. június 30-ig az értékesítés fejleményei indokolják, abban az esetben az MKKSZ Kft. legalább két ingatlan ügynökséggel kötendő szerződésre tegyen javaslatot. Az elnökség dönt az ingatlan ügynökséggel vagy ingatlan ügynökségekkel kötendő szerződésről.

9.) Az értékesítést megvalósító adás-vételi szerződés minden részletéről az elnökség – külön erre a célra összehívott ülésén – dönt.

Budapest, 2020. március 7.

 **Boros Péterné s.k**

 elnök